ضلع باغ

باغ پاکستان کے زیر انتظام آزاد جموں و کشمیر کے دس اضلاع میں سے ایک ہے۔ اسے 1988ء میں ضلع پونچھ سے الگ کر کے جداگانہ ضلعی حیثیت دی گئی ۔ ضلع باغ شمال میں مظفرآباد، جنوب میں ضلع پونچھ، مغرب میں پاکستان کے صوبہ پنجاب اور مشرق میں بھارت کے زیر انتظام کشمیر سے جڑا ہوا ہے۔ اس ضلع کا کل رقبہ 1368 مربع کلومیٹر ہے ۔ ضلع باغ دو شاہراہوں کے ذریعے ریاست کے دار الحکومت مظفرآباد سے منسلک ہے۔ ایک راستہ سدھن گلی اور دوسرا کوہالہ کی جانب سے آتا ہے۔ ضلعی صدر مقام باغ شہر ہے جو مظفرآباد سے 100 کلومیٹر اور راولاکوٹ سے 46 کلومیٹر کے فاصلے پر واقع ہے۔
یہ تین تحصیلوں پر مشتمل ہے

 تحصیل باغ
 تحصیل دھیر کوٹ
 تحصیل ہاڑی گہل

2005ء میں کشمیر میں آنے والے زلزلے میں یہ سب سے زيادہ متاثر ہونے والا علاقہ تھا۔

حوالہ جات 

ضلع باغ
باغ
آزاد کشمیر
Short description is different from Wikidata